Share this:
শুৱালকুছিৰ শিপিনীৰ খবৰ ৰাখিছেনে Credit: ইষ্ট ম'জ'
প্লাবিতা হালৈ, শুৱালকুছিঃ
শুৱালকুছি ! মহাবাহু ব্ৰহ্মপুত্ৰৰ কোলা শুৱনি কৰি অসম তথা ভাৰতলৈ গৌৰৱ কঢ়িয়াই আনিছে এইখন এখন বিশেষ ঠাই। গুৱাহাটী মহানগৰীৰ পৰা ৩৫ কিঃমি নিলগত অৱস্থিত এই শুৱালকুছি গাঁও। প্ৰায় ৫২ হাজাৰ ৬৭৬ জন লোকৰ বসতিভূমি শুৱালকুছিৰ বাসিন্দাসকলৰ জীৱিকাৰ প্ৰধান উৎস হ'ল বয়ন শিল্প।
ঠাইখনৰ মূগা আৰু পাট সুতাৰ বয়ন শিল্পই সমগ্ৰ বিশ্বজুৰি সমাদৰ লাভ কৰিবলৈ সক্ষম হৈছে। সেইবাবে শুৱালকুছিৰ পূৰ্বৰ মানচেষ্টাৰ বুলিও নামাকৰণ কৰা হৈছে। মহামনৱ মহাত্মা গান্ধীয়েও এই শিল্পক প্ৰশংসা কৰি থৈ গৈছে। উল্লেখযোগ্য যে এই বিজ্ঞানৰ যুগত শুৱালকুছিৰ এই বয়ন শিল্পটোত বিভিন্নধৰণৰ উন্নত প্ৰযুক্তি ব্যবহাৰ কৰি তাক এক নতুন ৰূপ দিবলৈ চেষ্টা কৰি থকা হৈছে।
যোৱাটো বৰ্ষত হঠাৎ বিশ্ববাসীৰ বাবে ত্ৰাসৰূপে দেখা দিছিল মহামাৰী কৰ'ণাই। মাহ মাহ ধৰি স্তব্ধ হৈ ৰৈছিল বিশ্বৰ প্ৰধান প্ৰধান ৰাষ্ট্ৰসমূহো। বিশ্ব বাণিজ্য ক্ষেত্ৰ খনলৈ অহা ভাবুকিৰ প্ৰভাব অসমৰ শুৱালকুছিৰ অৰ্থনৈতিক ক্ষেত্ৰখনটো কৰোনাই বিশেষ প্ৰভাৱ পেলোৱা দেখা গৈছে।
যিহেতু অঞ্চলটোৰ অৰ্থনীতিৰ প্ৰধান পথটিয়েই হৈছে বস্ত্ৰ ব্যৱসায়। গতিকে কৰোনা কালচোৱাত হোৱা লকডাউনে এই ব্যৱসায়টোৰ ক্ষেত্ৰতো একপ্ৰকাৰ তলাবন্ধ হোৱা বুলি কব পাৰি।শুৱালকুছিৰ এগৰাকী প্ৰতিষ্ঠিত ব্যৱসায়ী অৰুণ বৈশ্যই কৰণা কালৰ অভিজ্ঞতা এনেদৰে ব্যক্ত কৰে , " ২০২০ চনৰ এপ্ৰিল মাহৰ পৰা সম্পূৰ্ণ ৰূপে এই ব্যৱসায় স্তব্ধ হৈ পৰে। অক্টোৱৰত গুৱাহাটীৰ কিছু ব্যক্তিগত অফিচৰ জৰিয়তে কুৰিয়াৰ প্ৰথাৰে উজনি অসমৰ কিছু দোকানলৈ মোৰ ফেক্টৰীত নিৰ্মিত পাটৰ কাপোৰ দি পঠিওৱাৰ ব্যৱস্থা কৰিছিলো।
কৰোনা কালত যথেষ্ট লোকচানৰ মুখামুখি হৈছিলো। হয়টো আগন্তক ২০২৩/২০২৪ চনলৈ অৰ্থনৈতিক ব্যৱস্থাটো সুস্থিৰ নহ'ব। শুৱালকুছিৰ বয়ন শিল্পৰ এই ব্যৱসায়টোয়ে পুনৰ আগৰ অবস্থা পাবলৈ সময় লাগিব। বিগত ৫০ দিনৰ পৰা শুৱালকুছিৰ এই ব্যৱসায়টো কিছু উন্নত হোৱা দেখা গৈছে।এনেদৰে কৰোনাৰ গ্ৰাসত পৰা শুৱালকুছিৰ এই ব্যৱসায়টোয়ে যথেষ্ট পৰিমানে লোকচানৰ সন্মুখীন হৈছে।
বিশ্বৰ বজাৰত অতিকে গুৰুত্ব লাভ কৰা শুৱালকুছিৰ বস্ত্ৰ ব্যবসায়টোক আন্তৰাষ্ট্ৰীয় মঞ্চ দিয়াৰ ক্ষেত্ৰত চৰকাৰৰ দায়িত্ব যিমান হ'ব লাগিছিল সেই হিচাবত হৈ উঠাগৈ নাই । পৰ্যটন ক্ষেত্ৰতো শুৱালকুছিৰ বস্ত্ৰশিল্পই পাবলগীয়া গুৰুত্ব আজিলৈকে নাপালে । অত্যাধুনিক মেছিনৰ ক্ষেত্ৰত শিপিনীসকলে পাবলগীয়া সুবিধাৰ পৰাও বঞ্চিত । ইয়াৰ মাজতে শুৱালকুছিৰ ৰাইজে এই শিল্পটোক বিশ্ববাসীৰ ওচৰত প্ৰতিষ্ঠা কৰিবলৈ সংগ্ৰাম অব্যাহত ৰাখিছে ।
Search for:
